**ZAPISNIK SA 35. SJEDNICE ŠKOLSKOG ODBORA**

*U Macincu, 23.rujna 2015.*

Početak: 15.00

Završetak: 16.00

**Prisutni:** Simona Borko,Božena Dogša, Darinka Kirić, Monika Mesarić, Dario Horvat, Ivan Krištofić, Andrea Ermakora, Božidar Kontek

DNEVNI RED:

1. Usvajanje Godišnjeg plana i programa Škole za školsku godinu 2015/16.
2. Usvajanje Školskog kurikuluma za školsku godinu 2015/16.
3. Razmatranje pristiglih molbi za radno mjesto odgajatelja u programu Predškole
4. Ostalo

**Ad 1.)**Predsjednica Školskog odbora Simona Borko pozdravila je nazočne članove Školskog odbora te pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

Ravnateljica Božena Dogša upoznala je članove ŠO s prijedlogom Godišnjeg plana i programa Škole za školsku godinu 2015/16. Članovi su analizirali pojedine sastavnice godišnjeg plana i programa te ga na kraju jednoglasno prihvatili.

**Ad 2.)**Ravnateljica Božena Dogša upoznala je članove ŠO s prijedlogom Kurikuluma Škole za školsku godinu 2015/16. Članovi su analizirali pojedine sastavnice Kurikuluma, s posebnim osvrtom na školske projekte planirane za školsku godinu 2015/16. Jednoglasnom odlukom članova Školskog odbora kurikulum je usvojen.

**Ad 3. )**Članovi Školskog odbora razmotrili su 10 zamolbi pristiglih na natječaj za radno mjesto odgojitelja u programu Predškole za pripadnike romske nacionalne manjine. Od pristiglih zamolbi odabrane su sljedeće kandidatkinje:

Dragica Kraljić, odgojitelj predškolske djece

Kristina Branilović, odgojitelj predškolske djece

Nives Hlebec, odgojitelj predškolske djece

Članovi Školskog odbora jednoglasno su donijeli prethodnu suglasnost za zasnivanje radnog odnosa na određeno vrijeme, najkasnije do 30.6.2016.

**Ad 4.) Ostalo**

Ravnateljica je upoznala članove ŠO s popisom učenika uključenih u projekt „Školski gablec“ Ministarstva socijalne skrbi,na temelju Poziva za prijavu projekata usmjerenih borbi protiv siromaštva i socijalne isključenosti u okviru kojega će im cijele školske godine biti osiguran besplatni topli obrok.

Nije bilo dodatnih pitanja, niti komentara te je sjednica ŠO završena u 16.00

ZAPISNIČARKA: PREDSJEDNICA ŠO:

Monika Mesarić Simona Borko